Document ID: /roh_data/filtered/fineweb-2-filterrobots_roh.jsonl.gz/8329

Stretga, malsegira e 100 onns veglia è la serpentina da Brusio a Viano en Val Poschiavo. Adina puspè crodan crappa sin la via che na correspunda betg a las prescripziuns da la Confederaziun.
Questa via è antiquada. Il grond privel è la crappa che croda adina puspè, cunzunt la primavaira.
L'uffizi chantunal ha ussa preschentà a la populaziun la varianta che vegn realisada l'atun 2020: Cun dapli raits da segirtad e cun raits spezialas che furman ina sort tetg d'ina gallaria, duai la via vegnir pli segira. La via duai era vegnir pli lada per ch'ils autos possian cruschar meglier. L'atun cumenzan las lavurs che custan 20 milliuns francs.
RTR Telesguard 17:40